wannaphong/clean_thaiwikipedia huggingface dataset:
# ทบวงประสิทธิภาพรัฐบาล
ทบวงประสิทธิภาพรัฐบาล (Department of Government Efficiency) เป็นทบวงการชำนัญพิเศษของประธานาธิบดีสหรัฐ ซึ่งประกาศโดยดอนัลด์ ทรัมป์ ในการตำรงตำแหน่งประธานาธิบดีสหรัฐสมัยที่สอง ทบวงนี้นำโดยอีลอน มัสก์ 

แม้มีชื่อดังกล่าว แต่ก็ไม่ได้มีสถานะเป็นหน่วยงานของรัฐอย่างเป็นทางการ เนื่องจากการก่อตั้งหน่วยงานระดับทบวงหรือกระทรวงต้องได้รับการอนุมัติจากรัฐสภา

มัสก์กล่าวว่าเขาเชื่อว่าคณะกรรมการดังกล่าวจะสามารถลดงบประมาณของรัฐบาลกลางสหรัฐได้ 2 ล้านล้านดอลลาร์ เจมี่ ไดมอนซีอีโอของเจพีมอร์แกนเชสสนับสนุนแนวคิดดังกล่าว นักวิจารณ์บางคนตั้งคำถามว่า ทบวงประสิทธิภาพรัฐบาลถือเป็นความขัดแย้งทางผลประโยชน์สำหรับมัสก์หรือไม่ เนื่องจากบริษัทของเขาเป็นผู้รับงานจากรัฐบาลกลาง

 การทำงาน 
ในเดือนพฤศจิกายน 2024 ดอนัลด์ ทรัมป์ได้เลือกนักธุรกิจพันล้านอย่างอีลอน มัสก์และ วิเวก รามสวามีให้ดำรงตำแหน่งผู้บริหารในฐานะคณะกรรมาธิการร่วม เนื่องจากคาดว่าทบวงประสิทธิภาพรัฐบาลจะเป็นผู้บริหารที่ปรึกษา (และไม่ใช่กระทรวงรัฐบาลสหรัฐ) ความเป็นรัฐมนตรีจึงไม่จำเป็นต้องได้รับการยืนยันจากวุฒิสภาแต่ทำหน้าที่ตามความพอใจของประธานาธิบดีแทน

แม้หน่วยงานนี้มีชื่อว่า Department แต่ไม่ได้มีสถานะเป็นกระทรวง ผู้บังคับบัญชาหน่วยงานไม่ถือเป็นสมาชิกของคณะรัฐมนตรี ด้วยเหตุนี้ จึงมีสถานะเป็นเพียงทบวงเป็นในสังกัดของสำนักงานบริหารของประธานาธิบดีหรือคณะกรรมาธิการของประธานาธิบดีที่ทำงานอย่างใกล้ชิดกับสำนักงานบริหารงบประมาณ
# เจดีย์เจาะเซน
เจดีย์เจาะเซน (,) เป็นเจดีย์ในศาสนาพุทธที่ตั้งอยู่ชานเมืองอมรปุระ ภาคมัณฑะเลย์ ประเทศพม่า องค์เจดีย์สร้างปกคลุมด้วยหยกกว่า 10,000 ตัน (10,000,000 กิโลกรัม) และมีความสูง  ว่ากันว่าเป็นเจดีย์องค์แรกของโลกที่สร้างขึ้นจากหยก

เจดีย์นี้สร้างขึ้นโดยตระกูลชาวพม่าที่ทำอุตสาหกรรมขุดเจาะหยก นำโดย โซ ไนง์ (Soe Naing) และ เอ เอ ไคง์ (Aye Aye Khaing) ผู้บริจาคทั้งที่ดินที่สร้างเจดีย์และองค์เจดีย์ การก่อสร้างเริ่มต้นในเดือนพฤศจิกายน ค.ศ. 2012 และประกอบพิธียกที่ (ยกฉัตรยอดเจดีย์) ในวันที่ 5 มิถุนายน ค.ศ. 2015
# Leg extension
Leg extension
เป็นการยกน้ำหนักที่มุ่งเน้นกล้ามเนื้อต้นขาด้านหน้า (quadriceps femoris)
โดยใช้เครื่องออกกำลังกายที่เรียกว่า leg extension
มีผู้ผลิตเครื่องเช่นนี้หลายราย แต่ละเครื่องต่างกันบ้าง
ปกติยิมและห้องยกน้ำหนักจะมีเครื่องนี้
เป็นการออกกำลังกายแยกกล้ามเนื้อที่ออกแรงกล้ามเนื้อกลุ่มเดียว คือกล้ามเนื้อต้นขาด้านหน้า
ไม่ควรถือเป็นการออกกำลังขาแบบครบถ้วนเหมือนท่า squat หรือ เดดลิฟต์

การออกกำลังกายทำโดยการงอเข่าแล้วเหยียดขา จากนั้นลดขาลงกลับสู่ท่าเริ่มต้น
การออกกำลังกายมุ่งเป้าไปที่กล้ามเนื้อต้นขาทั้งสี่มัด
รวมทั้ง vastus lateralis, vastus intermedius, vastus medialis และ rectus femoris
งานวิจัยแสดงว่า ถ้านั่งงอหลัง/สะโพกขึ้น แทนที่ จากแนวขา/ท่าตัวตรงตามปกติ (คือหลังไม่ตั้งฉากกับกับขา) จะกระตุ้นกล้ามเนื้อ rectus femoris ได้ดีกว่า

 ความเสี่ยงการบาดเจ็บ 
มืออาชีพด้านฟิตเนสและโค้ชบางท่านแนะนำไม่ให้ใช้เครื่อง leg extension 
เพราะเชื่อว่าเครื่องสร้างแรงกดที่เข่าและข้อเท้ามากเกินควร
อย่างไรก็ตาม ความกังวลนี้อาจมาจากเรื่องเล่าต่อๆ กันมา ไม่ใช่จากการวิจัยที่น่าเชื่อถือ
แม้จะมีหลักฐานบ้างว่า moment arm ที่ผิดธรรมชาติของ leg extension จะก่อแรงตึงต่อเอ็นไขว้หน้า  อย่างต่อเนื่อง
แต่ก็ไร้หลักฐานว่า นี่เพิ่มความเสี่ยงการบาดเจ็บ ยกเว้นสำหรับผู้ที่มีปัญหา ACL อยู่ก่อนแล้ว
leg extension เป็นการออกกำลังกายที่ดีเพื่อแยกออกกำลังกล้ามเนื้อต้นขาต่างหากๆ
แต่เช่นเดียวกับการออกกำลังกายแยกกล้ามเนื้อทั้งหมด ควรทำเป็นส่วนของโปรแกรมแบบองค์รวมที่ฝึกกล้ามเนื้อทั้งหมด 
โดยเฉพาะคู่กล้ามเนื้อตรงกันข้าม (เช่น กล้ามเนื้อต้นขา กล้ามเนื้อหลังขา และกล้ามเนื้อสะโพก) 
เพื่อหลีกเลี่ยงความไม่สมดุลของกล้ามเนื้อ ซึ่งสัมพันธ์กับความเสี่ยงการบาดเจ็บที่เพิ่มขึ้น

 เชิงอรรถและอ้างอิง
# คอแทม
คอแทม (Khātam) เทนคิกเปอร์เซียโบราณในการทำงานฝังประดับ เป็นรูปแบบหนึ่งของการตัดต่อไม้ซึ่งทำด้วยการประดับพื้นผิวของวัตถุไม้โดยใช้ชิ้นไม้ กระดูก หรือโลหะ ที่ตัดออกมาเป็นชิ้นรูปเรขาคณิตที่มีขนาดพอดีอย่างวิจิตร ศิลปะการสร้างสรรค์คอแทมเรียกว่า คอแทม-คอรี (Khatam-kari) หรือ คอแทมแบนดี (khatam-bandi)

กระบวนการออกแบบแม่ลายงานฝังประดับนั้นเป็นกระบวนการที่ซับซ้อน บ้างครั้งอาจต้องใช้ชิ้นส่วนมากถึง 400 ชิ้นต่อตารางนิ้วสำหรับชิ้นงานที่มีคุณภาพมาตรฐานSmith, C. S. (1967). Materials. Scientific American, 69. แท่งไม้สีต่าง ๆ, งาช้าง, กระดูก, โลหะ หรือจากวัสดุอื่น ๆ จะถูกทากาวประกบเข้าด้วยกันเป็นกระจุกที่มีความยาวซึ่งมีหน้าตัดเป็นรูปกลม สี่เหลี่ยม หรือหลายเหลี่ยม จากนั้นจึงตัดออกมาเป็นแผ่นสไลซ์บาง ๆ และผสมกับอย่างอื่นเพื่อสร้างแม่ลายที่วิจิตร ในแต่ละลูกบาศก์เซนติเมตรอาจมีชิ้นส่วนเดี่ยว ๆ รวมกันถึง 250 ชิ้นที่ประกบติดกัน ก่อนนำมาขัดเงา ทาน้ำมัน และทำให้เรียบ ชิ้นงานฝังประดับมีความสำคัญเป็นพิเศษในสมัยซาฟาวี ไม้ที่นำมาใช้ทำคอแทม เช่น พลู, วอลนัต, สนไซเปรส และ สน ชิ้นงานจะนำมาใช้ประดับบานประตู, ขอบกระจกหน้าต่าง, กล่องบรรจุอัลกุรอาน, กล่องไม้บรรจุของมีร่า, ปากกาหรือที่วางปากกา และประดับศาสนสถาน

งานประดับคอแทมนิยมทำบนบานประตูของศาสนสถาน เช่นในนครมอชแฮด, โกม, ชีรอซ และ แรย์ ในประเทศอิหร่าน ไปจนถึงใช้ประดับห้องฝังประดับในพระราชวังเช่นวังซอแดแบด และวังหินอ่อนในเตหะราน ในหัจจุบัน ศูนย์กลางสำคัญของช่างศิลป์คอแทมอยู่ที่ชีรอซ, เอสแฟฮอน และเตหะราน เป็นต้น ส่วนใหญ่ทำในเวิร์กช็อปเอกชนหรือที่อยู่ภายใต้องค์การมรดกวัฒนธรรมอิหร่าน
# อนุสรณ์ศพการาบาฆลาร์
อนุสรณ์ศพการาบาฆลาร์ (Karabakhlar Mausoleum) เป็นอนุสรณ์ศพในหมู่บ้านการาบาฆลาร์ อำเภอกันการ์ลี เขตปกครองตนเองนาคีชีวัน ประเทศอาเซอร์ไบจาน

อนุสรณ์นี้สร้างขึ้นในครึ่งแรกของศตวรรษที่ 14 และเสียหายไปบางส่วน มีลักษณะแปลนเป็นรูปวงกลม สูง 30 เมตร บนฐานสี่เหลี่ยมเดียวกันยังมีหออะษานสองหอที่ตั้งอยู่ห่างไป 30 เมตรจากตัวอนุสรณ์ หออะษานทั้งสองสร้างขึ้นในศตวรรษที่ 12 ถึงต้นศตวรรษที่ 13 ส่วนทางเชื่อมต่อระหว่างสองหอที่มีชื่อของกูตุยฆาตุนอยู่อายุมาจากศตวรรษที่ 14 เป็นที่เขาใจว่า กุตุยฆาตุนเป็นภรรยาของอาบากา ข่านYurttaş, H. & Gökler, B. M. (2022). NAHÇIVAN KARABAĞLAR TÜRBESİ VE ANADOLU’YA YANSIMASI . Sanat ve İkonografi Dergisi , 0 (2) , 28–34 . Retrieved from https://dergipark.org.tr/tr/pub/sidd/issue/69990/1120722 

ลักษณะของระบบองค์ประกอบสถาปัตยกรรมที่มีลักษณะคล้ายหินย้อยที่ซับซ้อนเน้นเส้นแบ่งโค้งที่เติมเต็มช่องว่างของซุ้มโค้ง ประดับด้วยสีทองเคลือบแทรกอยู่เล็กน้อยเป็นลวดลายประดับของประตูทางเข้าซึ่งจางหายไปตามกาลเวลา นอกจากนี้ ช่องลึกที่ด้านข้างของจัตุรัสกลางทำให้ตัวอนุสรณ์ศพจึงมีลักษณะแปลนเป็นรูปกางเขนปลายเท่า ตัวอนุสรณ์ศพปกคลุมด้วยหลังคาโค้งประกบข้าง ผนังหุ้มด้วยแผ่นหินที่ร่างไว้อย่างประณีตสองแถวซึ่งมีการวางเบาะอิฐไว้ด้านบน ห้องบนเป็นมิติตรง 12 ขอบที่มีสัดส่วนขอบยื่นออกมา ช่องสี่เหลี่ยมบนผนังถูกล้อมรอบด้วยช่องเหลี่ยมด้านเท่าที่มีขอบแคบกว่า ส่วนบนของตัวอาคารทั้ง 12 ด้านล้อมรอบด้วยซุ้มโค้งแบบมุก็อรนัศสองชั้นซึ่งใช้เป็นคานขวางไปยังส่วนโดม
# เดอะคัลเลอร์สวิธอิน
เป็นภาพยนตร์แอนิเมชันญี่ปุ่นที่ออกฉายในปี พ.ศ. 2567 กำกับโดย นาโอโกะ ยามาดะ และผลิตโดยสตูดิโอ Science Saru ภาพยนตร์ออกฉายในโรงภาพยนตร์ญี่ปุ่นในเดือนสิงหาคม พ.ศ. 2567

 เรื่องย่อ 
โททสึโกะ นักเรียนมัธยมปลายมีความสามารถในการมองเห็นคนเป็นสี และรู้สึกสนใจเป็นพิเศษในสีที่เธอมองเห็นในตัวคิมิ เพื่อนร่วมชั้น หลังจากแอบตามคิมิไปที่ร้านหนังสือมือสอง โททสึโกะบังเอิญพูดเป็นนัยว่าเธอเล่นเปียโนได้ ซึ่งทำให้เธอได้เข้าร่วมวงดนตรีกับคิมิที่เล่นกีตาร์ได้ และรุย เด็กหนุ่มที่สะสมอุปกรณ์ดนตรีและเล่นเธเรมิน มิตรภาพของทั้งสามคนพัฒนาขึ้นเมื่อพวกเขาแต่งเพลงและเผชิญหน้ากับปัญหาต่าง ๆ ในชีวิตครอบครัว

 นักพากย์ 
 ตัวละคร เสียงพากย์ภาษาญี่ปุ่น คิมิ ซาคุนากะ อาคาริ ทาคาอิชิ โทสึโกะ ฮิกุราชิ ซายู ซูซึกาวะ รุย คาเกฮิระ ไทเซย์ คิโดะ ซิสเตอร์ฮิโยชิโกะ ยูอิ อารางากิ ซาคุโมโมจิ ยาสุโกะ ชิโฮ นานาคุโบะ อาโออิ ยูกิ ซูมิกะ ยัตสึชิกะ มินาโกะ โคโตบูกิ ชิโนะ ซาคุนางะ เคโกะ โทดะ

 การผลิต 

ในเดือนพฤศจิกายน พ.ศ. 2565 นาโอโกะ ยามาดะ กล่าวในบทสัมภาษณ์กับ เครือข่ายข่าวอนิเมะ ว่าเธอกำลังทำงานในภาพยนตร์ร่วมกับสตูดิโอ Science Saru โดยชื่อภาพยนตร์ได้รับการประกาศในเดือนธันวาคม พร้อมกับการประกาศว่า เรโกะ โยชิดะ เป็นผู้เขียนบทภาพยนตร์ และ เคนสุเกะ อุชิโอะ เป็นผู้แต่งดนตรีประกอบ

 การออกฉาย 

ภาพยนตร์เรื่องนี้เดิมมีกำหนดฉายในโรงภาพยนตร์ญี่ปุ่นช่วงปลายปี พ.ศ. 2566 ต่อมาในเดือนสิงหาคม พ.ศ. 2566 โทโฮได้ประกาศเลื่อนฉายภาพยนตร์ไปเป็นปี พ.ศ. 2567 ภาพยนตร์เรื่องนี้ได้เข้าฉายรอบปฐมทัศน์ที่ เทศกาลภาพยนตร์แอนิเมชันนานาชาติอานซี ในเดือนมิถุนายน พ.ศ. 2567 และเข้าฉายในโรงภาพยนตร์ญี่ปุ่นเมื่อวันที่ 30 สิงหาคม พ.ศ. 2567

ในระดับสากล GKIDS มีกำหนดฉายในโรงภาพยนตร์ในอเมริกาเหนือในวันที่ 24 มกราคม พ.ศ. 2568 พร้อมกับเสียงพากย์ภาษาอังกฤษ ส่วนในสหราชอาณาจักร Anime Limited เป็นผู้จัดจำหน่ายภาพยนตร์เรื่องนี้

 มังงะดัดแปลง 

มังงะดัดแปลงที่เขียนและวาดภาพประกอบโดย ซานามิ ซูซูกิ เริ่มตีพิมพ์ลงในเว็บไซต์ Comic Newtype ของสำนักพิมพ์ คาโดกาวะโชเต็ง ตั้งแต่วันที่ 16 กรกฎาคม พ.ศ. 2567

 การตอบรับ 
ภาพยนตร์ได้รับรางวัล โกลเดน ก็อบเล็ต อะวอร์ดส์ ฟอร์ เบสท์ แอนิเมชัน ฟิล์ม จาก เทศกาลภาพยนตร์นานาชาติแห่งเซี่ยงไฮ้ ประจำปี พ.ศ. 2567 นอกจากนี้ยังได้รับรางวัล ออดิเอนซ์ อะวอร์ดส์ ร่วมกับเรื่อง Memoir of a Snail ในเทศกาล แอนิเมชัน อีส ฟิล์ม ครั้งที่ 7
# แอนดีจ็อน
แอนดีแจน (อักษรโรมัน: Andijan; ) หรือ แอนดีจ็อน (Andijon, ) เป็นนครในประเทศอุซเบกิสถาน ศูนย์กลางการปกครอง การค้า และวัฒนธรรมของภาคแอนดีจ็อน แอนดีจ็อนเป็นนครระดับอำเภอ มีขนาดพื้นที่รวม Andijan city , Andijan region และมีความหนาแน่นประชากรมากกว่า 10,000 คนต่อตารางกิโลเมตร ด้วยจำนวนประชากร 747,800 คน ณ ปี 2024 แอนดีจ็อนตั้งอยู่ในบริเวณริมชายแดนตะวันออกเฉียงใต้ของหุบเขาแฟร์กานา ใกล้กับพรมแดนประเทศคีร์กีซสถาน

นครแอนดีจ็อนมีอายุมากกว่า 2,500 ปี ถือเป็นนครที่เก่าแก่ที่สุดในอุซเบกิสถาน https://uzbekistan.travel/en/o/a-facecard-of-andijan-devonaboy-mosque/ Retrieved at 11.51 on Friday 17/5/24. ในบางส่วนของนคร มีการขุดค้นทางโบราณคดีพบหลักฐานที่ย้อนไปถึง 700-800 ปีก่อนคริสต์กาล และเป็นนครสำคัญบนเส้นทางสายไหม แอนดีจ็อนเป็นที่รู้จักดีในฐานะบ้านเกิดของจักรพรรดิบาบูร์ปฐมกษัตริย์แห่งจักรวรรดิโมกุลในอนุทวีปอินเดีย รวมถึงเป็นที่รู้จักจากเหตุการณ์ในปี 2005 ซึ่งรัฐบาลทำการกราดยิงใส่ผู้ประท้วงเป็นผลให้มีผู้เสียชีวิตหลายร้อยราย

ในสมัยโซเวียต นครแอนดีจ็อนได้รับการพัฒนาให้เป็นเมืองอุตสาหกรรมสำคัญ มีโรงงานผลิตเคมีภัณฑ์, เครื่องใช้ไฟฟ้าทั่วไป, อาหาร, เฟอร์นิเจอร์, พลั่ว, ปั๊มน้ำ, รองเท้า, อะไหล่จักรกลการเกษตร เป็นต้น

แอนดีจ็อนเป็นหนึ่งในเมืองที่ได้รับผลกระทบจากแผ่นดินไหวบ่อยครั้ง โดยมีครั้งที่หนักที่สุดเมื่อปี 1902 รวมถึงเป็นแผ่นดินไหวที่ร้ายแรงที่สุดในประเทศในศตวรรษนั้น
# วอลเลย์บอลนิวซีแลนด์เมนส์คลับแชมเปียนชิปส์
วอลเลย์บอลนิวซีแลนด์เมนส์คลับแชมเปียนชิปส์  เป็นการแข่งขันวอลเลย์บอลชายระดับประเทศที่สำคัญที่สุดของประเทศนิวซีแลนด์ ก่อตั้งขึ้นในปี ค.ศ. 1968
 จัดขึ้นโดยวอลเลย์บอลนิวซีแลนด์ (วีเอ็นซี) ซึ่งการแข่งขันแบ่งออกเป็นสามดิวิชัน ได้แก่ ดิวิชัน 1 ดิวิชัน 2 และ ดิวิชัน 3

 ทำเนียบผู้ชนะเลิศ 
 ปี ทีมชนะเลิศ 1968  สปาร์ตา 1969  สปาร์ตา 1970  สปาร์ตา 1971  เวลลิงตัน อีเกิลส์  1972  สปาร์ตา 1973  สปาร์ตา 1974  สปาร์ตา 1975  สปาร์ตา  1976  รองโกไตโอลบอยส์คอลลิจ 1977  สปาร์ตา 1978  รองโกไตโอลบอยส์คอลลิจ 1979  รองโกไตโอลบอยส์คอลลิจ 1980  สปาร์ตา 1981   สปาร์ตา 1982  แคนเทอร์เบอรียูนิเวอร์ซิตี 1983  นอร์ทโคต 1984  แคนเทอร์เบอรียูนิเวอร์ซิตี  1985  สปาร์ตา 1986  สปาร์ตา 1987 ไพโอเนียร์
 ปี ทีมชนะเลิศ 1988  ไพโอเนียร์  1989  ไพโอเนียร์ 1990  สปาร์ตา 1991  สปาร์ตา 1992  นอร์ทฮาร์เบอร์  1993  เชอร์ลีย์  1994  สกอร์เปียนส์ 1995  เชอร์ลีย์  1996  เชอร์ลีย์ 1997  นอร์ทฮาร์เบอร์  1998  นอร์ทฮาร์เบอร์  1999  นอร์ทฮาร์เบอร์  2000  เชอร์ลีย์ 2001  เซาท์ออกแลนด์ 2002  เซาท์ออกแลนด์  2003  เตารางา  2004  เซาท์ออกแลนด์  2005  เชอร์ลีย์ 2006  นอร์ทฮาร์เบอร์  2007  เซาท์ออกแลนด์ 
 ปี ทีมชนะเลิศ 2008  นอร์ทฮาร์เบอร์เรเดอส์ 2009  เชอร์ลีย์ 2010  สปาร์ตา 2011  สปาร์ตา 2012  เนลสันไพนส์ 2013  ซัลลิสไพนส์ 2014  ริชมอนด์มอลล์ไพนส์  2015  ริชมอนด์มอลล์ไพนส์  2016  เมาเอาวอร์ริเออส์ 2017  ฮาร์เบอร์เรเดอส์บลิซซาร์ด 2018  ฮาร์เบอร์เรเดอส์  2019 เชอร์ลีย์ ซิลเวอร์แบ็กส์ 2020 ยกเลิกเนื่องจากการระบาดทั่วของโควิด-19 2021 2022 ไพนส์เมน 2023 ฮาร์เบอร์เรเดอส์ 2024 ฮาร์เบอร์เรเดอส์
# ธนาคารพนมเปญพาณิชย์
ธนาคารพนมเปญพาณิชย์ (PPCB) หรือ ธนาคารภนังเพญพาณิชช (ธนาคาร ภฺนํเพญพาณิชฺช) เป็นธนาคารในประเทศกัมพูชา ก่อตั้งเมื่อวันที่ 1 กันยายน 2008 ด้วยทุนจดทะเบียนชำระ 15 ล้านดอลลาร์สหรัฐ

ธนาคารก่อตั้งขึ้นเป็นบริษัทลงทุนร่วมของธนาคารฮยุนไดสวิสเซฟวิงส์ (Hyundai Swiss Savings Bank, ปัจจุบันคือ ธนาคารเอสบีไอเซฟวิงส์) จากประเทศเกาหลีใต้ และ เอสบีไอ กรุ๊ป จากประเทศญี่ปุ่น โดยเอสบีไอลงทุน $6 ล้าน สำหรับหุ้น 40% ส่วนฮยุนไดสวิสลงทุน $8.55 ล้าน สำหรับหุ้น 57% ส่วนอีก 3% ที่เหลือถือหุ้นโดยบริษัทเครือลงทุนจากเกาหลีใต้อื่น ๆ ธนาคารพนมเปญพาณิชย์ถือเป็นธนาคารพาณิชย์ลำดับที่ 23 ของประเทศ  ถือเป็นธนาคารแห่งแรกของกัมพูชาที่ตั้งขึ้นโดยบริษัทสัญชาติญี่ปุ่น 

ในปี 2016 ธนาคารถูกเข้าซื้อกิจการโดยเครือ และเครือโอเค ไฟแนนเชียล กรุ๊ป ซึ่งเป็นเครือที่บริหารโดยนักธุรกิจเกาหลีใต้-ญี่ปุ่น ด้วยการเข้าถือครองหุ้น 60% และ 40% ตามลำดับ

ธนาคารให้บริการทางการเงินโดยทั่วไป รวมถึง บัญชีออมทรัพย์, เงินฝากประจำทั่วไป, การกู้ยืมเงิน, ตู้เอทีเอ็ม และบริการธนาคารสำหรับธุรกิจทั่วไป
# จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดเพชรบูรณ์ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# โสนมารค
โสนมารค (อักษรโรมัน: Sonamarg, Sonmarg หรือ Sonamarag,) เป็นฮิลล์สเตชั่นในอำเภอคันเทรพล ชัมมูและกัศมีร์ ประเทศอินเดีย ตั้งอยู่ห่างไป 80 กิลโมเตรทางตะวันออกเฉียงเหนือของศรีนคร

โสนมารคมีความสำคัญในประวัติศาสตร์ในฐานะประตูสู่เส้นทางสายไหมโบราณที่เชื่อมต่อทิเบตกับกัศมีร์Knight, E. F. 1893. Where Three Empires Meet: A Narrative of Recent Travel in: Kashmir, Western Tibet, Gilgit, and the adjoining countries. Longmans, Green, and Co., London. Reprint: Ch'eng Wen Publishing Company, Taipei. 1971 

โสนมารคตั้งอยู่ในหุบเขากัศมีร์ที่ความสูง  จากระดับน้ำทะเล และด้วยสภาพภูมิประเทศแบบทุนดราอัลไปน์ที่ในฤดูร้อนมีดอกไม้บาน ทำให้จนถึงปัจจุบัน โสนมารคเป็นจุดหมายปลายทางการท่องเที่ยวที่สำคัญแห่งหนึ่งของกัศมีร์
# ลลิตคีรี
ลลิตคีรี หรือ ลฬิตคิริ (Lalitagiri) เป็นหมู่สิ่งปลูกสร้างทางศาสนาพุทธในรัฐโอริสสา ประเทศอินเดีย ประกอบด้วยซากของสถูป, วิหาร และพระพุทธรูปมากมาย ถือเป็นแหล่งโบราณคดีที่เก่าแก่ทีสุดในภูมิภาคนี้ การค้นพบสำคัญในลลิตคีรีรวมถึงการค้นพบพระบรมสารีริกธาตุของพระพุทธเจ้า ในอดีตศาสนาพุทธที่ปฏิบัติในลลิตคีรีเป็นศาสนาพุทธแบบตันตระ

ลลิตคีรี, รัตนคีรึ และ อุทยคีรี ซึ่งตั้งอยู่ในละแวกเดียวกัน รวมเรียกกันว่าเป็น "สามเหลี่ยมวัชระ" (Diamond Triangle) ในอดีตเคยเชื่อว่าลลิตคีรีหรือทั้งสามแหล่งนี้รวมกันเป็นอดีตปุษปคีรีวิหารที่ปรากฏในหลักฐานบันทึกโบราณ

จากการขุดค้นทางโราณคดี เป็นที่สรุปได้ว่ามีการปฏิบัติศาสนาพุทธในลลิตคีรีต่อเนื่องระหว่างศตวรรษที่ 3 ก่อนคริสต์กาล ถึงศตวรรษที่ 10 ในปี 1985 กรมสำรวจโบราณคดีอินเดีย (ASI) ริเริ่มการขุดค้นลลิตคีรีเพื่อระบุตำแหน่งของปุษปคีรีที่ปรากฏในบันทึกของพระถังซำจั๋ง การขุดค้นนี้นำไปสู่การค้นพบทางโบราณคดีสำคัญมากมาย กระนั้นไม่มีหลักฐานที่ทำให้สรุปได้ว่าที่นี่คือปุษปคีรี ในการขุดค้นในภายหลังเสนอว่าปุษปคีรีน่าจะอยู่ที่ลัณคุฑีมากกว่า
# จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดเพชรบูรณ์ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# อิจิโงะ อิจิเอะ
อิจิโงะ อิจิเอะ  เป็นวลีภาษาญี่ปุ่นสี่คำ (โยจิจุคุโงะ) ที่อธิบายถึงแนวคิดทางวัฒนธรรมในการให้คุณค่าแก่ธรรมชาติของช่วงเวลาหนึ่ง ๆ ที่ไม่อาจกลับคืน วลีนี้อาจแปลในความหมายว่า "แค่ครั้งนี้ครั้งเดียว" หรือ "ครั้งหนึ่งในชีวิต" และมีไว้เตือนใจผู้คนให้รักในเหตุการณ์ใดหรือการพบปะใดก็ตามที่เกิดขึ้น เพราะมันจะไม่เกิดขึ้นซ้ำได้อีก แม้จะเป็นผู้คนกลุ่มเดิมมาพบกันในสถานที่ที่เดิมก็ตาม การพบปะกันในครั้งนั้น ๆ ก็ไม่อาจเกิดขึ้นซ้ำได้อีก ดังนั้น ทุกช่วงเวลาจึงเป็นประสบการณ์ที่ล้วนเกิดขึ้นเพียงครั้งเดียวในชีวิตเท่านั้น แนวคิดนี้มักนำไปเกี่ยวเนื่องกับพิธีชาญี่ปุ่น โดยเฉพาะปรมาจารย์ชา เซ็ง โนะ ริคีว และ อีอิ นาโอซุเกะ

ประวัติศาสตร์
วลีนี้สามารถย้อนไปได้ถึงศตวรรษที่ 16 เป็นคำโดยปรมาจารย์ชา เซ็ง โนะ ริคีว:  (โอกาสเดียวในชีวิตเดียว) ศิษย์ของริคีว ยามาโนะอูเอะ โซจิ เขียนคำสั่งใน ยามาโนะอูเอะ โซจิ คิ (Yamanoue Sōji Ki) ว่า จงให้ความเคารพเจ้าภาพ "ราวกับว่าเป็นการพบว่าที่จะเกิดขึ้นแค่ครั้งเดียวในชีวิตนี้"  โดยคำว่า อิจิโงะ  ในศาสนาพุทธแบบญี่ปุ่นมีความหมายว่า "จากเกิดจนตาย" หรืออีกนัยหนึ่งคือในช่วงชีวิตของคนคนหนึ่ง

ต่อมาในกลางศตวรรษที่ 19 อีอิ นาโอซูเอะ ผู้ปกครองระดับสูงในรัฐโชกุลโทคุงาวะอรรถาธิบายถึงแนวคิดนี้ไว้ใน อาโนยุ อิชิเอ ชู (Chanoyu Ichie Shū) ว่า

การจัดพิธีชาควรให้ความสำคัญเป็นอย่างยิ่ง อาจเรียกได้ว่าพิธีชานั้นเป็นการพบปะกันเพียงครั้งเดียว ("อิจิโงะ อิจิเอะ") แม้ว่าเจ้าภาพและแขกจะพบปะกันบ่อยครั้ง แต่การพบปะสังสรรค์กันในวันหนึ่ง ๆ จะไม่สามารถเกิดขึ้นซ้ำได้อีกแน่นอน เมื่อมองในมุมนี้ การพบปะกันในแต่ละครุ้งถือเป็นโอกาสที่เกิดขึ้นครั้งเดียวในชีวิต ดังนั้น เจ้าภาพจึงต้องเอาใจใส่ในทุกแง่มุมของการพบปะกันอย่างจริงใจและทุ่มเทอย่างเต็มที่เพื่อให้แน่ใจว่าจะไม่มีอะไรไม่ดีเกิดขึ้น ส่วนแขกจะต้องเข้าใจว่าการพบปะกันครั้งนี้จะไม่เกิดขึ้นอีก และต้องตระหนักดีว่าเจ้าภาพได้วางแผนไว้อย่างสมบูรณ์แบบ และต้องเข้าร่วมงานด้วยความจริงใจ นี่คือความหมายของคำว่า "อิจิโงะ อิจิเอะ"

บทบรรยายดังกล่าวเป็นที่มาของ โยจิจุคุโงะ (วลีสี่คำ) อิจิโงะ อิจิเอะ  ที่ใช้กันในปัจจุบัน

ในวัฒนธรรมสมัยนิยม
 วาทยกรชาวโรมาเนีย เซอร์จีว เซลีบีดาเช ยอมรับว่าความตั้งใจในทุก ๆ การแสดงดนตรีของเขาอย่างแน่วแน่นั้นมีอิทธิพลจากแนวคิดนี้
 ภาพยนตร์ปี 1994 เรื่อง Forrest Gump ออกฉายในประเทศญี่ปุ่นโดยใช้วลีนี้ในชื่อภาพยนตร์ว่า  (Forrest Gump/Ichi-go Ichi-e) เพื่อสะท้อนถึงเรื่องราวในภาพยนตร์
 ฮิโระ นาคามูระ มีวลีนี้เป็นวลีโปรดในละครชุดบนเอ็นบีซี Heroes ในสหรัฐ 
 นายกรัฐมนตรีอินเดีย นเรนทร โมที ใช้วลีนี้เพื่ออธิบายถึงความสัมพันธ์ระหว่างอินเดียกับญี่ปุ่นขณะเดินทางเยือนญี่ปุ่นอย่างเป็นทางการในวันที่ 11 พฤศจิกายน 2016
 ภัตตาคารอาหารญี่ปุ่นระดับดาวมิชลินมีชื่อว่า Ichigo Ichie ตั้งอยู่ในคอร์ก ประเทศไอร์แลนด์
 บริษัทอสังหาริมทรัพย์และพลังงานทดแทนในญี่ปุ่นใช้ชื่อ Ichigo Inc. โดยมีที่มาจากวลีนี้
# เหตุโจมตีด้วยรถยนต์ในจูไห่ พ.ศ. 2567
เมื่อวันที่ 11 พฤศจิกายน 2024 เกิดเหตุขับรถพุ่งชนคนในนครจูไห่ มณฑลกวางตุ้ง ประเทศจีน เมื่อรถยนต์คันหนึ่งขับขึ้นตามทางลู่วิ่งของศูนย์กีฬาสนามกีฬาจูไห่เป็นผลให้มีผู้เสียชีวิต 35 ราย และบาดเจ็บ 43 คน หลังก่อเหตุ ผู้ต้องสงสัยก่อเหตุถูกควบคุมตัวและส่งโรงพยาบาลเนื่องจากเขาใช้มีดทำร้ายตนเอง เข้าใจกันว่าเหตุจูงใจมาจากความโกรธเคืองเรื่องข้อตกลงหย่ากับภรรยาไม่นานมานี้ 

เหตุโจมตีนี้ถูกเซนเซอร์อย่างหนักในโลกออนไลน์และข้อมูลรายละเอียดไม่ได้รับการเผยแพร่จนกระทั่งวันถัดมา ซึ่งนำไปสู่ความตึงเครียดบนสื่อสังคมออนไลน์ในจีนซึ่งมีผู้คนแสดงความโมโหต่อความล่าช้าในการเผยแพร่ข้อมูล

เหตุการณ์นี้ถือเป็นการโจมตีเดี่ยวที่มีผู้เสียชีวิตมากที่สุดในประเทศจีนนับตั้งแต่เหตุก่อการร้ายในอูรุมชีเมื่อปี 2014

 เหตุการณ์ 
เมื่อเวลาประมาณ 19:48 น. (GMT+8) ของวันที่ 11 พฤศิจกายน 2024 ผู้ก่อเหตุขับรถเอสยูวีพุ่งชนผู้คนที่กำลังออกกำลังกายบนลู่วิ่งของศูนย์กีฬาจูไห่ ในเวลานั้น นครจูไห่อยู่ภายใต้การดูแลด้านความปลอดภัยอย่างเข้มงวดขึ้นเนื่องจากมีกำหนดจัดการแสดงทางอากาศในวันรุ่งขึ้น ผู้เห็นเหตุการณ์เล่าว่าผู้ก่อเหตุขับรถขึ้นไปบนลู่วิ่งและชนผู้คนจำนวนมาก

เหยื่อบางรายใส่เครื่องแบบออกกำลังกายของทีมไต่เขาท้องถิ่น ผู้เห็นเหตุการณ์ระบุว่าเหยื่อส่วนใหญ่เป็นคนวัยกลางคนหรือคนชราที่อยู่ในกลุ่มนักไต่เขา โดยปกติจะมีกลุ่มนักไต่เขาหกถึงเจ็ดกลุ่มที่เดินประกอบดนตรีในศูนย์กีฬาเป็นประจำทุกวัน เสียงเพลงที่พวกเขาเปิดดังอาจปกปิดเสียงรถที่ขับเข้ามาโจมตี ส่งผลให้คนอื่นมีเวลาไม่มากพอที่จะหลบหนี

สถาปนิกผู้ออกแบบศูนย์กีฬาระบุกับ เหลียนเหอเจ่าเป้า ว่าในบริเวณจัตุรัสที่เกิดเหตุนั้นไม่สามารถขับขี่รถยนต์ขึ้นไปได้เนื่องจากมีตัวกั้นหินและรั้วโดยรอบ ผู้ก่อเหตุน่าจะขับรถเข้ามาจากอีกฝั่งของสนามกีฬา

ในวันที่ 12 นักข่าวจากบีบีซีนิวส์ ซึ่งรวมถึง สตีเฟน แม็กดอนเนิล ถูกรบกวนและข่มขู่ขณะถ่ายทอดสดรายงานข่าวจากสถานที่เกิดเหตุ โดยกลุ่มคนที่เป็นไปได้ว่าเป็นเจ้าหน้าที่จากพรรคคอมมิวนิสต์จีนปลอมตัวเป็นคนธรรมดาเพื่อรบกวนการรายงานข่าว ในขณะที่นักข่าวจากช่องทีบีเอสของญี่ปุ่น ทวีตข้อความระบุว่าตนถูกกลุ่มคนล้อมขณะรายงานข่าวก่อนจะถูกนำตัวไปส่งตำรวจซึ่งขอร้องให้เขาลบรายงานข่าวทิ้งทั้งหมด นอกจากนี้ยังมีเจ้าหน้าที่ส่วนท้องถิ่นประจำการอยู่ด้านนอกหน่วยบริบาลผู้ป่วยหนักที่เหยื่อจากเหตุการณ์เข้ารับการรักษาเพื่อป้องกันไม่ให้นักข่าวสัมภาษณ์ครอบครัวของเหยื่อ

ผู้ต้องสงสัย
ตามรายงานของตำรวจและรายงานทางการแพทย์ ผู้ต้องสงสัยก่อเหตุเป็นชายวัย 62 ปี สถานะหย่าร้าง จากเขตเซียงโจว ชื่อว่า ฝาน เหวย์ชิว  เขาถูกจับกุมขณะพยายามหลบหนี โดยถูกพบหมดสติในรถยนต์ในสภาพมีแผลที่ลำคอมีลักษณะเข้าได้กับการทำร้ายตนเอง และได้รับการนำส่งไปยังโรงพยาบาล ตำรวจระบุว่าฝานอยู่ในสภาพวะโคมาหลังเขาใช้มีดกรีดตนเองเข้าที่ลำคอและหน้าอก รายงานในช่วงแรกระบุมูลเหตุจูงใจมาจากความไม่พึงพอใจในข้อตกลงเรื่องการหย่าร้าง นอกจากนี้ ยังมีนักข่าวตั้งข้อสังเกตว่าความถดถอยทางเศรษฐกิจของจีนในภาพรวมอาจมีส่วน โดยระบุว่า แนวโน้มที่จะเกิดการโจมตีแบบสุ่มเช่นนี้ มีความสัมพันธ์กับความเสื่อมถอยทางเศรษฐกิจและความตึงเครียดทางสังคมในประเทศ
# จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดพิษณุโลก พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองพิษณุโลก, อำเภอบางระกำ, อำเภอบางกระทุ่ม และอำเภอพรหมพิราม (เฉพาะตำบลมะตูมและตำบลท่าช้าง)

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอนครไทย, อำเภอชาติตระการ, อำเภอวัดโบสถ์, อำเภอวังทอง, อำเภอเนินมะปราง และอำเภอพรหมพิราม (ยกเว้นตำบลมะตูมและตำบลท่าช้าง)
# ลาก่อนปาร์ตี้แรงก์ A ผมคนนี้จะไปอยู่กับลูกศิษย์
เป็นซีรีส์ไลต์โนเวลญี่ปุ่นที่เขียนโดยโคซุเกะ อุนางิ และวาดภาพประกอบโดยซูเปอร์ซอมบี้ เรื่องนี้ได้รับการเผยแพร่เป็นตอนออนไลน์ตั้งแต่เดือนตุลาคม พ.ศ. 2563 จนถึงเดือนกุมภาพันธ์ พ.ศ. 2568 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยโคดันชะ ซึ่งได้ตีพิมพ์เล่มแล้วจำนวน 5 เล่มตั้งแต่เดือนมิถุนายน พ.ศ. 2564 จนถึงเดือนกุมภาพันธ์ พ.ศ. 2568 ภายใต้สำนักพิมพ์โคดันชะ เรโนเบะ บุ๊คส์ การดัดแปลงเป็นมังงะซึ่งวาดภาพประกอบโดยยูริ ได้รับการตีพิมพ์เป็นตอนในออนไลน์บนเว็บไซต์แม็กกาซีน พ็อกเก็ต ของโคดันชะตั้งแต่เดือนมิถุนายน พ.ศ. 2564 และรวบรวมตีพิมพ์เป็นเล่มรวม(ทังโกบง) จำนวน 10 เล่ม ซีรีส์อนิเมะทางโทรทัศน์ที่ผลิตโดยสตูดิโอบันไดนัมโกะพิคเจอร์ส เริ่มออกอากาศตั้งแต่เดือนมกราคมจนถึงเดือนมิถุนายน พ.ศ. 2568 มีการประกาศฤดูกาลที่ 2 แล้ว

 ตัวละคร 
 โคลเวอร์ 

 ธันเดอร์ไพค์ 

 กิลด์นักผจญภัย 

 ตัวละครอื่น 

 สื่อ 
 ไลต์โนเวล
ลาก่อนปาร์ตี้แรงก์ A ผมคนนี้จะไปอยู่กับลูกศิษย์เขียนโดยโคซุเกะ อุนางิ ได้รับการตีพิมพ์เป็นตอนในเว็บไซต์โชเซ็ตสึกะ นิ นาโร ตั้งแต่วันที่ 2 ตุลาคม พ.ศ. 2563 จนถึง 26 สิงหาคม พ.ศ. 2566 ต่อมาโคดันชะได้นำมาตีพิมพ์และเริ่มตีพิมพ์เป็นไลต์โนเวลพร้อมภาพประกอบโดยซูเปอร์ซอมบี้ ภายใต้สำนักพิมพ์ไลต์โนเวลโคดันชะ เรโนเบะ บุ๊คส์ ตั้งแต่วันที่ 2 มิถุนายน พ.ศ. 2564 จนถึงวันที่ 28 กุมภาพันธ์ พ.ศ. 2568

 มังงะ 
การดัดแปลงเป็นมังงะที่วาดภาพประกอบโดยยูริ เริ่มลงพิมพ์เป็นตอนในเว็บไซต์และแอปแม็กกาซีน พ็อกเก็ต ของโคดันชะ เมื่อวันที่ 25 มิถุนายน พ.ศ. 2564 ตอนต่าง ๆ ของมังงะได้รับการรวบรวมเป็นเล่ม(ทังโกบง) โดยเล่มแรกวางจำหน่ายเมื่อวันที่ 8 ตุลาคม พ.ศ. 2564 และได้รับการรวบรวมตีพิมพ์เป็นเล่มเป็นจำนวน 10 เล่ม ณ เดือนพฤษภาคม พ.ศ. 2568

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในวันที่ 4 กันยายน พ.ศ. 2567 ซีรีส์เรื่องนี้ผลิตโดยสตูดิโอบันไดนัมโกะพิคเจอร์ส และกำกับโดยคัตสึมิ โอโนะ โดยมีคาซูยูกิ ฟุเดยาซุเป็นผู้เขียนบท มาซาคาซึ ยามาซากิเป็นผู้ออกแบบตัวละคร และโก ซาคาเบะเป็นผู้แต่งเพลงประกอบ เริ่มออกอากาศในวันที่ 12 มกราคม พ.ศ. 2568 ทางช่องนิปปงทีวีและจะออกอากาศต่อเนื่องกัน 2 ช่วง สำหรับเพลงเปิดของเรื่องคือเพลง "Enter" ที่ขับร้องโดยคาซุมะ คาวามูระแห่งวงเดอะแรมเพจฟรอมเอ็กไซล์ไทรบ์ ภายใต้ชื่อโซโล่ว่า Rei ในขณะที่เพลงปิดแรก (ตั้งแต่ตอนที่ 1 ถึงตอนที่ 9) คือเพลง "Treasure Chest" และเพลงปิดที่ 2 (ตั้งแต่ตอนที่ 10 เป็นต้นไป) คือเพลง “Mirror” และเพลงปิดที่ 3 (ตั้งแต่ตอนที่ 18 เป็นต้นไป) คือ "Tapestry" ทั้งสามเพลงขับร้องโดยยูกิ ทานากะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้

มีการประกาศสร้างฤดูกาลที่สองหลังจากตอนจบของฤดูกาลแรก

 รายชื่อตอน 

 หมายเหตุ